b"\n_START_ARTICLE_\nLilijana \xc5\xa0vedska\n_START_SECTION_\nZgodnje \xc5\xbeivljenje in Britanija\n_START_PARAGRAPH_\nLillian May Davies se je rodila 30. avgusta 1915 v Swanseu v Ju\xc5\xbenem Walesu kot h\xc4\x8derka Williama Johna Daviesa in njegove \xc5\xbeene Gladys Mary (roj. Curran). Ko je postala fotomodel, je spustila en 'l' iz svojega prvega imena. Bila je fotografirana za modne revije kot na primer Vogue. V 1920. so se njeni star\xc5\xa1i raz\xc5\xa1li, vendar sta se lo\xc4\x8dila \xc5\xa1ele leta 1939._NEWLINE_Leta 1940 se je Lilijana poro\xc4\x8dila s \xc5\xa1kotskim igralcem Ivanom Craigom (1912-1994) v Horshamu. Kmalu po njuni poroki se je Craig pridru\xc5\xbeil Britanski vojski in od\xc5\xa1el v Afriko, kjer je spoznal aktivno delo v drugi svetovni vojni. V njegovi odsotnosti je Lilijana delala v tovarni, ki je naredila radie za Kraljevsko mornarico, in v bolni\xc5\xa1nici za ranjenje vojake.\n_START_SECTION_\nZakon s princem Bertilom \xc5\xa0vedskim\n_START_PARAGRAPH_\nLeta 1943 je v Londonu spoznala \xc5\xa1vedskega princa Bertila, vojvoda Hallandskega, menda na koktajl zabavi za njen 28. rojstni dan. Kmalu po njunem sre\xc4\x8danju sta postala ljubimca, \xc4\x8deprav je bila v tistem \xc5\xa1e poro\xc4\x8dena s prvim mo\xc5\xbeem. Do takrat, ko sta ona in Bertil za\xc4\x8dela svojo afero, sta bila Lilijana in Ivan Craig lo\xc4\x8dena z vojno. Ko se je par zdru\xc5\xbeil po vojni, je Craig izrazil \xc5\xbeeljo, da se poro\xc4\x8di z drugo \xc5\xbeensko, in tako je sledila sporazumna razveza._NEWLINE_Bertilov starej\xc5\xa1i brat, princ Gustav Adolf, vojvoda V\xc3\xa4sterbottenski, je bil drugi v vrsti na \xc5\xa1vedski prestol, vendar je leta 1947 umrl. Ko je bil sin Gustava Adolfa, Karl Gustav, le eno leto star, se je zdelo verjetno, da bo Bertil slu\xc5\xbeil kot regent, ko bo kralj umrl (ostali dedi\xc4\x8di so se odpovedali polo\xc5\xbeaju v vrsti za nasledstvo, ker njihove poroke ni odobraval kralj). Zaradi tega razloga se je Bertil odlo\xc4\x8dil, da se ne bo poro\xc4\x8dil z Lilijano, tako da je par \xc5\xbeivel diskretno za ve\xc4\x8d kot trideset let. Leta 1946 je princ Bertil pridobil hi\xc5\xa1o v Sainte-Maxime v Franciji, ki je postal njun zasebni umik._NEWLINE_Bertil ni nikoli postal regent, ker je njegov o\xc4\x8de, kralj Gustav VI. Adolf (ki je nasledil prestol leta 1950), \xc5\xbeivel dovolj dolgo, da je videl svojega vnuka Karla Gustava polnoletnega. Karl XVI. Gustav \xc5\xa0vedski je nasledil prestol leta 1973 in potem, ko se je sam poro\xc4\x8dil z ne-kraljevsko \xc5\xbeensko, je odobril Bertilovo in Lilijanino poroko. Poro\xc4\x8dila sta se 7. decembra 1976 v cerkvi v Drottningholmski pala\xc4\x8di v prisotnosti kralja in kraljice_NEWLINE_Od leta 1976 do 2005 se je princesa Lilijana udele\xc5\xbeila slovesnosti letne podelitve Nobelovih nagrad. Pri starosti 91 let je nehala s to tradicijo, ker naj bi po svoje bila prestara.\n_START_SECTION_\nVdovstvo\n_START_PARAGRAPH_\nPrinc Bertil je umrl 5. januarja 1997 v njunem domu. Od leta 1997 do leta 2010 pa je \xc5\xa1e naprej predstavljala kraljevsko dru\xc5\xbeino. Bila je pokrovitelj \xc5\xa1tevilnih organizacij._NEWLINE_Leta 200 je Lilijana izdala biografijo o svojem \xc5\xbeivljenju z Bertilom._NEWLINE_Avgusta 2008 je padla in si zlomila stegnenico v svojem stanovanju in februarja 2009 je znova padla v svojem domu. 3. junija 2010 je bilo oznanjeno, da je princesa trpela za Alzheimerjevo bolezen in se da se ne bo mogla ve\xc4\x8d pojavljati v javnosti. Zadnja leta je pre\xc5\xbeivela v Villa Solbacken, v svojem dolgoletnem domu na Stockholmskem obmo\xc4\x8dju Djurg\xc3\xa5rdna, kjer so jo obiskovale tri sestre._NEWLINE_Lilijana je umrla 10. marca 2013 pri starosti 97 let v Stockholmu, \xc5\xa1estnajst let za svojim mo\xc5\xbeem. Kraljevska pala\xc4\x8da ni dala vzroka smrti, vendar je bila Lilijana v slabem zdravstvenem stanju za ve\xc4\x8d let. Umrla je, ko se je kraljevska dru\xc5\xbeina pripravljala na poroko princese Magdalene in dru\xc5\xbeina je za nekaj \xc4\x8dasa odlo\xc5\xbeila preparacijo na poroko, da bi lahko pre\xc5\xbeiveli zadnje trenutke z njo._NEWLINE_Njen pogreb 16. marca je bil predvajan v \xc5\xbeivo na SVT-ju. Udele\xc5\xbeili so se ga njen ne\xc4\x8dak in pri\xc5\xbeenjena ne\xc4\x8dakinja: kralj in kraljica \xc5\xa0vedske; njene ne\xc4\x8dakinje: kraljica Danske, princesa Margareta, ga. Ambler, princesa Brigita Hohenzollernska, princesa D\xc3\xa9sir\xc3\xa9e, baronica Silfverschi\xc3\xb6ldska in princesa Kristina, ga. Magnuson; njeni prane\xc4\x8dakinji: Viktorija, \xc5\xa1vedska prestolonaslednica in princesa Magdalena, vojvodinja H\xc3\xa4lsinglandska in G\xc3\xa4striklandska; prane\xc4\x8dak in pri\xc5\xbeenjen prane\xc4\x8dak: princ Karl Filip, vojvoda V\xc3\xa4rmlandski in princ Daniel, vojvoda V\xc3\xa4sterg\xc3\xb6tlandski. Princesa Astrid Norve\xc5\xa1ka, ga. Ferner je bila tudi v prisotnosti."